**EGYSÉGES SZERKEZETBEN**

**A büntetés-végrehajtás országos parancsnokának  
27/2016. (VII. 7.) OP**

***s z a k u t a s í t á s a***

***a büntetés-végrehajtás állományának használatában lévő telefonokkal  
kapcsolatos feladatokról***

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján a büntetés-végrehajtás állományának használatában lévő telefonokkal kapcsolatos feladatokról a következő szakutasítást adom ki.

1. A szakutasítás hatálya kiterjed a Bv. Országos Parancsnokságára (a továbbiakban: BVOP), valamennyi büntetés-végrehajtási intézetre, intézményre (a továbbiakban: bv. intézet) és a hivatásos szolgálati, valamint a kormánytisztviselői és közalkalmazotti jogviszonyban foglalkoztatottakra (a továbbiakban: személyi állomány).
2. A vezetékes távbeszélő-készüléken folytatott nem szolgálati jellegű kommunikáció költségét – a forgalom arányos kimutatás és a nem forgalomarányos költségek alapján - a személyi állomány köteles megtéríteni.
3. A bv. intézet vezetője saját hatáskörben - szükséges ismétlődéssel – köteles felülvizsgálni a vezetékes távbeszélő-készülékek igénybevételét (térítésnélküli intézeti, helyi, belföldi és nemzetközi beszélgetés, esetleges tarifaszámlázási és hozzáférési, híváskorlátozási funkciók), a használók körét, a forgalmazás nyilvántartottságát. A BVOP vonatkozásában ennek végrehajtása az Informatikai Főosztály feladata.
4. A felülvizsgálatot minden olyan esetben le kell folytatni, amikor a szolgáltató által közölt tarifa módosításra kerül.
5. A büntetés-végrehajtás számára biztosított kedvezményes díjcsomaggal üzemeltetett, beosztáshoz biztosított szolgálati mobiltelefon munkaköri feladatok ellátására irányuló használata során keletkező költségeket a büntetés-végrehajtási szervezet finanszírozza.
6. A beosztással egyidőben csak egy készülék - annak tartozékaival - és legfeljebb két SIM kártya, valamint mobilinternet biztosítható.
7. Szolgálati mobiltelefon az alábbi beosztásokhoz biztosítható:
8. országos parancsnok és helyettesei,
9. BVOP szakirányító1., szakirányító2. besorolású vezetői,
10. BVOP főosztályvezető, főosztályvezető-helyettes, osztályvezető besorolású vezetői,
11. a bv. intézetek parancsnokai, főigazgató főorvosai, igazgatója.
12. A 7. pontban meghatározott beosztásokon túl más beosztásban lévő részére külön kérelemre a Mobiltelefon és az ahhoz kapcsolódó szolgáltatások igénylése az 1. melléklet szerint, egyedi elbírálás alapján engedélyezhető.

A kérelmek elbírálásának hatáskörét

1. a BVOP személyi állománya vonatkozásában a gazdasági és informatikai helyettes,
2. a bv. intézetek személyi állománya vonatkozásában a bv. intézet vezetője gyakorolja.

A szolgálati feladat végrehajtásához, az elérhetőség biztosításához más szolgáltatási forma is igénybe vehető (pl.: kártyás díjcsomag).

1. A BVOP-n havonta térített magáncélú mobiltelefon használat (hívás és adat) keretösszegeit a 2. melléklet tartalmazza. A nem költségvetési forrásból megvalósuló, a BVOP által lebonyolítandó projekt keretében foglalkoztatottak esetében a havi keretösszeg meghatározása a projekt támogatási szerződése alapján készített költségvetésben meghatározott összeg.

*Módosította: 49/2016 OP szakutasítás, 2016.11.15.*

1. A szolgálati mobiltelefonok használatához kapcsolódóan a felhasználásra vonatkozó bruttó keretösszeget a bv. intézet vezetője helyi intézkedésben - költségvetésre tekintettel - köteles megállapítani. A bv. intézet vezetője által megállapított keretösszeg nem lépheti túl a BVOP által meghatározott keretet.
2. A szolgálati telefon használója az elszámolás (számla) kézhezvételétől számított 8 munkanapon belül köteles a túllépésből eredő térítési díjat megfizetni. A díj tartalmazza a mobiltelefon szolgáltatás előfizetésének, valamint a forgalmazásnak, továbbá a díjcsomaghoz – esetlegesen – kapcsolódó mobilinternet szolgáltatás költségeit. Amennyiben a keretösszeg túllépése szolgálati célból történik, a térítési díj megfizetése alóli mentességet a bv.intézetek személyi állománya vonatkozásában az intézetparancsnok, a BVOP személyi állománya vonatkozásában a gazdasági és informatikai helyettes engedélyezheti. A BVOP személyi állománya a térítési díj alóli mentességet a Kérelem mobiltelekommunikációs keret túllépése szolgálati indokból című 3. melléklet alapján igényli.
3. A személyi jövedelemadóról szóló 1995. CXVII. tv. 71.§-a alapján a havi bruttó telefonszámla 20%-a után adófizetési kötelezettség keletkezik, ezért a 4. mellékletben meghatározott adatokat kell továbbítani minden tárgyhónapot követő 15-ig a BVOP Illetményszámfejtési Osztályára. A BVOP Illetményszámfejtési Osztály vezetője köteles az adatszolgáltatás alapján gondoskodni az adófizetési kötelezettség bevallásáról és teljesítéséről.
4. A bv. intézet vezetője és a BVOP Informatikai Főosztály főosztályvezetője – legalább évente – kötelesek felülvizsgálni a bv. használatában működtetett és a személyi állomány részére biztosított szolgálati mobiltelefonok darabszámát, a használók körét, továbbá a beosztáshoz biztosított szolgálati mobiltelefonok költségviselését, a forgalmazás nyilvántartottságát.
5. A BVOP vonatkozásában a kiadott SIM kártyákat és telefonokat az Informatikai Főosztály tartja nyilván. A telefonok és SIM kártyák kiadásáról, visszavételéről minden hónap 5-ig név szerinti kimutatás csatolásával köteles a Közgazdasági Főosztályt tájékoztatni.
6. A személyi állomány részére a kedvezményes (nem beosztáshoz biztosított) előfizetéses szolgálati mobiltelefonok számát a szolgáltatóval kötött szerződés tartalmazza.
7. Ez a szakutasítás 2016. július 15-én lép hatályba.
8. Hatályát veszti a büntetés-végrehajtás állományának használatában lévő telefonokkal kapcsolatos feladatok ellátásának rendjéről szóló 1-1/6/2007. (IK Bv. Mell.2.) OP intézkedés.

**Csóti András bv. altábornagy**

országos parancsnok

Mellékletek:

1. számú melléklet: [Mobiltelefon és az ahhoz kapcsolódó szolgáltatások igénylése](http://bv.gov.hu/admin/download/f/af/71000/2016_27szu-m01.docx)

2. számú melléklet: [A BVOP-n havonta térített magáncélú mobiltelefon használat (hívás és adat) keretösszegei](http://bv.gov.hu/admin/download/0/bf/71000/2016_27szu-m02.docx)

3. számú melléklet: [Kérelem mobiltelekommunikációs keret túllépése szolgálati indokból](http://bv.gov.hu/admin/download/1/bf/71000/2016_27szu-m03.docx)

4. számú melléklet: [Kimutatás a havi mobiltelefon használatához kapcsolódó adófizetési kötelezettség megállapításához](http://bv.gov.hu/admin/download/2/bf/71000/2016_27szu-m04.docx)